R5dwMg/zh-wiki-yue-long huggingface dataset:
Patrick Gilmore喺過佢嘅商店做過嘢，亦都參與過戲團演出，後來做咗指揮家同作曲家。James Lord Pierpont嘅首部編曲《The Returned Californian》寫畀佢同他嘅戲團，唔少19世紀嘅歌亦向佢同佢嘅戲團致敬，例如《聖誕鈴聲》。
春節聯歡晚會響中央電視台嘅歷史可以追溯到1958年，當時嘅北京電視台就響除夕播出咗一部聯歡晚會性質嘅電視片，當時好多大師都出過鏡，好似京劇大師梅蘭芳、相聲大師侯寶林、人民藝術家老舍等，但係呢個節目冇延續落嚟。
自1979年除夕起，中央電視台每年播出具有春晚性質嘅「迎新春文藝晚會」，1983年首屆現場直播形式嘅春節聯歡晚會響中央電視台播出，由呢年起農曆除夕北京時間夜晚8點，春節聯歡晚會都會響中央電視台播出，節目時間持續5個鐘左右，直到凌晨1點，節目最後以《難忘今宵》合唱結束。
第27屆金曲獎由中華民國文化部影音產業局同國立傳統藝術中心共同主辦，前者主辦流行音樂類、後者就主辦傳統暨藝術音樂類。參賽作品限2015年以臺灣地區做首次發表地之作品。流行音樂類頒獎典禮喺2016年6月25號喺臺北小巨蛋舉行。
2016年5月5號公布呢屆宣傳大使由上屆金曲獎得主陳奕迅擔任。5月13號下晝3時舉行入圍名單公布記者會，承辦單位台視藉台視新聞台同YouTube進行直播，金曲國際音樂節則於6月22至24日在寒舍艾麗酒店舉行。
呢屆自2015年12月1號至2016年1月5號受理報名，凡喺2015年以臺灣地區做首次發行地同以CD形式發行嘅流行音樂專輯都可參賽。特別貢獻獎推薦時間就至2016年5月9號完。呢屆首次開放僅作數位發行嘅單曲作品報名最佳年度歌曲獎，凡只要喺中華民國境內3間以上合法數位銷售平臺上架嘅作品即可報名。
呢屆金曲獎訂喺2016年6月25號夜晚7點喺臺北小巨蛋舉行頒獎典禮，星光大道喺嗰日下晝5點展開。本屆繼續由台視承辦典禮製播工作。黃子佼擔綱典禮主持，星光大道主持就係Dennis與Lulu。典禮司儀係中廣流行網主持人賀正邦，入圍影片旁白由艾怡良錄製。
而中國國務院因為今次地震，宣佈5月19號到21號列為「全國哀悼日」，呢三日喺中國大陸搞下半旗致哀兼停止一切公共娛樂活動，作為表達全國各族人民對四川汶川大地震遇難同胞嘅深切哀悼。奧運火炬傳遞都暫停三日。
根據中國地震網絡中心資料講，最初震央喺四川省省會成都西北約80公里嘅阿壩藏族羌族自治州汶川縣入面，北緯31.0，東經103.4之地，深度有33公里。而美國地質調查局都一樣測定震央喺汶川縣入面，位置喺東經103.
汶川係喺正大地震帶上面，由寧夏經甘肅東部、四川西部，直到雲南，都係屬於地震密集嘅地帶，汶川又同時喺四川西部嘅龍門山地震帶上，所以有比較多地震 。而呢次地震，係由於印度板塊向北移撞擊歐亞板塊造成，結果引致都江堰地區地震。
喺地震發生之前，中國已經有啲專家預測到今次地震發生，早喺2006年已經提出預報，喺2008年4月26號同27號中國地球物理學會屬下嘅「天災預測委員會」入面得出結論，認為一年之內，川、甘、青交界附近可能發生6至7級地震，甚至有人計到大概係5月8號咁上下時間。
不過阿壩州防震滅災局就當係謠言，好多人聽到個消息走去問，防震滅災局就話係啲人聽錯，應該地質災害，唔係地震災害。不過都有人懷疑係咪真係有人預先知道，中國地震局嘅專家反駁，話全世界都無人識得預測地震，呢啲傳聞只係無稽之談。
不過呢次地震之前，懷疑發生過啲好多人認為係地震先兆嘅現象，例如有人話喺2008年5月10號，四川綿竹市西南鎮檀木村，就出現大規模蛤乸遷徙。有動物學家話，動物對地殼變動嘅感受敏感過人，所以佢哋預測到都唔奇。
劉卓，鋼琴，音樂制作人，作品有《月光》、《我的青春我的城》等，擔任過孫楠、李健、水木年華、羽泉、鄭源等嘅專輯制作人、演唱會總監。亦有為《中國好聲音》擔任編曲、鍵盤手。多次為《我是歌手》彈奏鋼琴、編曲。
《跟着感覺走》係一隻頌揚個人主義嘅歌。呢隻歌曾經畀美國社會學家Thomas Gold嚟比喻中國由共產制度嘅集體主義走去個人主義嘅變化過程。而呢隻歌係港台流行文化嘅作品，隻歌就扮演推波助瀾嘅作用。Thomas Gold亦用呢隻歌帶出佢預示呢種軟文化力量會繼續發酵，甚至撼動黨國體制嘅意識型態。
陳家麗後生嗰陣做過電視劇編劇，係中視單元劇時段《創作劇坊》策劃命名，做編劇嘅單元劇入圍過金鐘獎。喺機遇下，寫咗隻廣告歌《跟著感覺走》，開始進入華語流行音樂市場。張雨生成名曲《我的未來不是夢》都係廣告影片同步配上歌詞，令貨品好好賣。
佢參與過湖南衛視《我是歌手》同《歌手》咁多季嘅編曲工作。佢喺《我是歌手1》負責黃綺珊嘅編曲。佢喺《我是歌手2》主力負責周筆暢嘅編曲，亦都幫過張杰編曲。佢喺《我是歌手3》幫過古巨基、孫楠同譚維維編曲。佢喺《我是歌手4》幫過李玟、容祖兒、張信哲、徐佳瑩同王晰編曲。
佢喺《歌手2017》幫過林憶蓮、袁婭維、獅子合唱團、彭佳慧、張碧晨同張杰編曲。佢喺《歌手2018》主力負責Jessie J嘅編曲。佢喺《歌手2019》主力負責聲入人心男團、Polina Gagarina同張芯嘅編曲。
彼得·咸係威爾斯男歌手、詞曲作家同結他手。佢憑住喺1970年代做搖滾樂隊Badfinger嘅主唱同作曲家而出名。嗰陣出名嘅歌有《No Matter What》、《Day After Day》同《Baby Blue》。
許飛係中國女歌手。佢係解放軍藝術學院2004級大學畢業生。2006年參加超級女聲節目，攞到長沙唱區季軍，全國總決賽第六名。佢同譚晶、韓紅、夢鴿一齊被叫做李雙江「四大關門女弟子」。依家係中國人民解放軍成都軍區戰旗文工團歌唱演員。
2006年2月10號，佢發行首張專輯《失戀無罪》，雖然當時佢重未滿23歲，但因佢優秀演唱能力獲得「天生歌姬」稱號。年中，喺張惠妹嘅主動邀約下，參與佢製作嘅《愛上卡門》音樂劇，飾演第2女主角，彩排半年後年尾喺台北小巨蛋演出2場。
2011年5月，佢憑住《寂寞不痛》專輯2度入圍第22屆金曲獎最佳國語女歌手獎。並受邀喺典禮上演出「最佳男歌手入圍者組曲」，改編演唱包含周杰倫、林俊傑、齊秦等5位歌手嘅歌曲。之後佢又喺同年底推出第5張全新專輯《我們會更好的》。
2012年5月，佢帶住新作品《我們會更好的》第3度角逐金曲獎歌后，但再度同國語女演唱人擦身而過，輸畀第3度封后嘅新加坡歌手蔡健雅。12月30號，發行第6張個人專輯《幸福了 然後呢》，呢張專輯喺華語專輯榜連續超過一年進入前20位。
2013年3月同6月，佢分別喺台北小巨蛋同香港紅磡體育館舉行咗2場巡迴演唱會，，呢個係佢自出道以來首次企喺台北小巨蛋開個唱。同年9月，因為Avex裁咗整個華語部，佢10月起不得不另覓東家。 截至11月，情況仍然冇進展，令佢被迫取消多場跨年同尾牙表演，但仍然出席非音樂類活動同代言。
2014年2月22號，佢喺台北小巨蛋第9屆KKBOX數位音樂風雲榜頒獎典禮攞到2014「年度十大風雲歌手」獎，佢連續4次攞到呢個獎項。5月15號，正式加盟台灣索尼音樂。6月28號，再獲邀喺第25屆金曲獎頒獎典禮獻唱江蕙嘅台語歌曲，並以搖滾嘅形式演出。
3月16號，喺台北西門町嘅專輯簽唱會上宣布將舉辦名為《Sonar聲吶》嘅世界巡迴演唱會，呢個係佢首次以世界為範疇而舉行嘅巡迴演唱會，首站以台北出發。5月時，以《罪惡感》專輯第4度入圍金曲獎最佳國語女歌手獎，不過廣受外界睇好嘅黃麗玲再次同最佳國語女歌手獎擦身而過。
8月29同30號，佢兩度企喺台北小巨蛋舉行2場《聲吶》世界巡演。截至2015年尾，佢一共舉行咗11場《聲吶》世界巡迴演唱會，巡演地點多達10個城市，包括台北、中國上海、深圳、北京、杭州、武漢、廣州、重慶、新加坡同馬來西亞。
2016年1月9號，久違5年再次企喺台視大型除夕特別節目《2016超級巨星紅白藝能大賞》演出。唔同嘅係喺首次僅有短短60秒嘅表演機會，呢次率領多達38人嘅管弦樂團一口氣連唱4首歌曲。1月24號，第11屆KKBOX數位音樂風雲榜頒獎典禮喺台北小巨蛋舉行，佢獲得2016「年度十大風雲歌手」獎項，連續6次獲得嗰個獎項。
2017年4月，參與江蘇衛視《金曲撈》節目錄製，並喺第2、7、9期擔任喚醒歌手，分別演唱《永遠有多遠》、《愛的可能》同《空窗》等幾首經典歌曲。同年6月4號，佢喺山東衛視《超強音浪》第二季第10期節目擔任嘉賓。
2014年12月，加盟湖南衛視《我是歌手》第三季、為首發歌手，由於孫楠喺總決賽第一輪競演結束後宣佈退出比賽，令原本遭到淘汰嘅黃麗玲可以繼續競演，喺3月27號總決賽對決韓紅落敗，未能晉級為「終極歌王候選人」。
2015年，參加《中國好歌曲》第二季，唱咗《自己》而成功晉級。2016年8月26號，出第一張專輯《萬松嶺》，之後憑住呢張專輯入圍第28屆金曲獎最佳國語專輯獎、年度專輯獎。2018年4月20號，出單曲《我們的故事從沒錢開始》。
中國移動香港係香港一間流動電訊網絡商，由中國移動全資附屬。佢前身係華潤喺1997年創辦嘅萬眾電話，2004年喺香港交易所主板上市，2005年畀中國移動收購同私有化，2006年改名做中國移動萬眾，2008年再改做而家個名。
《中國有嘻哈》係一檔喺2017年播出、由愛奇藝製作嘅以嘻哈做主題嘅網絡綜藝節目。節目以三組製作人導師MC HotDog同張震嶽、潘瑋柏同吳亦凡評判參賽學員表演情況嘅形式開展，並攞到極大嘅關注度。最終，經過選手激烈比拼同製作人艱難選擇之後，中國有嘻哈第一季產生咗GAI同PG ONE兩位年度總冠軍。
1999年，佢喺上海音樂學院以第一名嘅成績畢業，之後喺上海音樂學院附中做老師。2009年，佢去美國伯克利大學讀音樂製作專業。2012年，佢成立Yang Productions音樂工作室。2013年，佢參加美國Indaba Remix比賽攞過3次第3名。
喺2018年7月，支付寶多次被揭發有保安問題，甚至有人未安裝過支付寶嘅應用程式，但都被交易。當時前線科技人員就批評，支付寶無強制進行第二步認證身分嘅流程，保障唔到用戶嘅財產安全。而去到同年11月，甚至傳出好多呢啲資料已經去到中國嘅暗網，被不法之徒使用。
，又叫廣州足球隊，係中國足協屬下嘅一間足球會，喺1954年10月成立，位置喺中國廣東廣州。佢既係中國第一間地市級嘅足球隊，又係中國第一間政府同埋企業合股嘅足球會。呢隊波係中超史上第一支升班第一年就攞到冠軍嘅球隊，亦試過喺一年之內攞過中國足壇三冠王。
喺2013年11月2號，重第一次攞到亞洲冠軍盃嘅冠軍。2015年7月1號向中過嘅中細型企業股份轉讓系統交咗掛牌申請，嗰年11月6號正式變成亞洲足壇第一股。2015年11月21號晚黑攞咗第二次亞冠冠軍後，成為亞冠改革後第一隻有2屆亞洲冠軍嘅東亞足球會。
1984年，廣州隊喺第一屆足協盃就攞咗第8名嘅成績就升入咗甲級聯賽。嗰時中國啱啱改革開放無耐，有敢為天下先嘅廣州人就開始試下喺足球入面搞商業化。喺嗰年10月，廣州白雲山製藥廠就同廣州市體委簽咗約，以每年贊助200,000蚊嘅條件嚟辦廣州足球隊。
1995年，廣州隊就先經歷咗換教練，再出現咗內訌嘅負面新聞先至最後攞咗第5，點知第年就將二隊賣咗畀松日。1996年，廣州就出咗3支甲A球隊喺度，嗰時係中國足球職業化之後嘅最高峰，但太陽神戰績跌到聯賽第7。
1998年，由於彭偉國同胡志軍走咗，加上二隊嘅成績好差，甚至有部分壟斷國企嚟搞亂成個足壇，結果球隊最後就包尾降級，而足球會主動嗌差佬嚟查下賭波問題。喺嗰年同廣州松日嘅同城打比入面，球證就發嗮爛渣，向咗兩個隊之間嘅球員出咗5紅10黃，亦係嗰時中國職業足球單場比賽出現紅黃牌最多嘅記錄。
2000年，足球會投入咗過20,000,000蚊嚟搞返個波隊入甲A，但賽季開頭就輸咗好幾場。一直到甲B最後一輪同北京寬利打嘅保級大戰比賽入面，打到下半場嘅補時先至入波而艱難保級。比賽打完之後就有成幾千個球迷衝嗮入去球場度，因為佢哋嗰時差啲就降級……最後太陽神退出咗廣州足球行列。
太陽神喺2001年初退出咗廣州足球行列之後，喺浙江嘅吉利集團就開始贊助廣州足球，嗰時佢將跌咗落去乙級聯賽嘅廣州松日合併咗，變咗廣州隊。而吉利集團就好幾次喺主場比賽嘅中場休息入面搞汽車抽獎嚟刺激球市。結果最後攞咗甲B嘅第4位，雖然話第2位同第3位嘅球隊因為搞出咗假波而取消咗升入甲A資格。
2002年，廣州市足協託管廣州足球隊。香雪製藥用咗8,000,000蚊嚟贊助。佢就嚟鍛煉新人，結果嗰時搞到甲B嘅賽季後半段都未贏過波，最後就攞咗倒數第二，但嗰年係取消咗升降級制度，所以2003年重可以喺甲B度踢。
2004年，日之泉公司就用咗￥1嚟攞咗廣州足球嘅70%股份，佢係嗰時廣州嘅足球職業聯賽有史以嚟，第三個最大嘅股份。結果廣州中一藥業就用咗6,000,000蚊嚟贊助，本嚟佢想用「廣州日之泉香雪中一藥業隊」嘅名，但係嗰時足協規定話波隊唔畀有超過2個贊助商嘅名，結果佢就用咗「廣州日之泉中一藥業隊」嘅名嚟打嗰年嘅中甲聯賽。
由於日之泉同埋香雪喺2006年初都走嗮佬，嗰陣時廣州足球差啲就解散咁滯，結果就交咗畀廣州體育總局託管咗呢隻隊。後嚟廣州醫藥集團攞咗90%股份贊助，成為廣州足球隊歷史以嚟，第四個最大股東，俱樂部名就變咗「廣州醫藥足球會」，教練換成戚務生。
當時主場火爆到中國內地出嗮名咁滯，甚至重高過除咗山東魯能之外嘅其它冚唪唥嘅中超聯賽球隊嘅主場平均入場人數，喺聯賽最後一輪，重創埋越秀山記錄添。每場比賽都4個電視台同埋1個電台直播，喺內地好少見。球隊喺廣州球迷、政府、媒體同企業等各界嘅關注同支持同教練員同埋新老球員嘅努力下打破咗好多項球隊同埋聯賽記錄。
而喺2009年嘅中超聯賽入面，雖然話廣藥高層講咗要攞第8~第6嘅成績，但球隊表現重係麻麻。喺賽季中雖然話連續7場未輸過波，甚至重差唔多去到亞洲冠軍盃入面，但後半段因為球隊猛咁出負面新聞，尤其係徐亮俾人猛咁督背脊。
唔單止噉，廣州恆大重注重咗同媒體嘅溝通。嗰時中甲聯賽嘅廣州恆大嘅大多數比賽都係嗌咗廣東電視台體育頻道嚟搞現場直播，而且廣州本地平面媒體都跟住波隊一齊行勻成個中國。而嗰年廣州恆大唔單止第二次攞咗中甲冠軍，亦提早3輪重新殺入中超。
嗰時恆大集團喺買內外援嘅轉會費用方面，夾埋用咗超過一個億都有。而呢個賽季，廣州恆大隊用咗自己嘅實力嚟反擊，粉碎咗大多數中國內地嘅媒體質疑。喺2011年9月28號，佢喺陝西省西安市嘅客場入面攞咗佢第一個中超嘅冠軍返嚟。
廣州恆大喺2012年2月25號甚至主場搞掂天津泰達而第一次攞埋超級盃，而呢次重係廣州足球史入面，第一次攞咗中國足協超級盃冠軍。雖然話喺嗰屆亞冠入面分咗落俾好多媒體話嘅「死亡之組」入面，但係始終都可以出線。
2012年10月27號，廣州恆大喺中超第29輪主場擊敗遼寧宏運而提早一輪攞咗冠軍，變成第一隻衛冕中超聯賽冠軍嘅波隊，呢個冠軍創咗廣州足球甚至中國足球嘅歷史。到咗2012年11月18號嗰日主場搞掂咗貴州人和而攞咗足協盃嘅冠軍返嚟，成為雙冠王。
而呢次足協盃冠軍重係中國足球喺職業化之後，第一隻華南地區攞咗足協盃返嚟嘅足球隊。而恆大隊喺2012賽季中超結束後都未停過買大牌波手，佢先後喺2012年11月20號同埋2012年12月24號買咗中國國腳馮仁亮同埋巴西新星艾傑臣返嚟。
2013年1月1號，足球會官方宣佈咗買中國國腳曾誠、趙鵬同弋騰返嚟，結果足球會有咗11位中國國腳，變成「中國國腳大戶」。喺2013年5月22號嘅亞洲冠軍盃比賽入埋8強，成為亞冠喺2002年改制之後，第一隻連續兩屆入8強嘅中超隊。
廣州恆大為咗加深波隊嘅實力結構同补充干卡走咗之後嘅空位，喺休賽期間猛咁積極引援，但遇到好多大頭佛。尤其係引青島中能隊長劉健嗰時搞咗場大龍鳳，因為雙方各執一詞，但劉健後嚟喺2014年7月先至加入咗廣州恆大踢波。
而外援方面，2014年2月7號同7月11號分別買咗迪亞文迪同基拿甸奴返嚟。2014年6月5號，足球會官方宣佈嗌阿里巴巴集團入嚟，之後喺嗰年7月4號正式改名做廣州恆大淘寶足球會。2014年11月2號，廣州恆大又喺濟南同山東魯能打和，攞咗中超四連冠。
2015年1月13號，足球會出咗1500萬歐羅賣咗巴西球星高拉特，再次刷新中國職業聯賽嘅轉會費紀錄。時隔三日之後，足球會用咗1110萬歐羅從奧地利薩爾斯堡紅牛買咗巴西球星阿蘭。2015年7月1號，足球會向中過嘅中細型企業股份轉讓系統交咗掛牌申請，將變成亞洲足壇第一股。
2015年12月13號晏晝，廣州恆大淘寶喺大阪市長居陸上競技場挑戰美洲體育會，上半場雙方互交白卷，下半場雖然墨西哥美洲隊入咗波，但廣州恆大淘寶喺最後10分鐘內連入2波成功逆轉對手。呢場比賽當中，鄭龍成為喺世俱盃賽場歷史以嚟，第一位入波嘅中國大陸本土球員。
自從2013年9月中旬傳出「球會因利益而搬到北京」嘅傳聞，跟住恆大高層發聲話冇呢件事之後，2015年10月底又傳出「球會搬到深圳」嘅傳聞，後嚟廣州足協正式出聲，話廣州恆大唔會離開廣州。但時隔10日，有網友又發出「廣州足球會離開廣州」嘅講法，估球會搬到深圳鵬程一帶，呢條消息同「富力搬去珠海」嘅消息出街之後就一直冇聲氣。
2015年亞冠決賽結束之後嘅第四日，廣州市足球協會正式脫離體育局而成立，之後認真用實際行動嚟挽留兩間足球會「因傳聞而搬走」嘅事。足協先將啱啱辦完亞冠決賽無耐嘅天河體育中心足球場搞草皮維護同拒絕商業演出，重確定咗從2016年1月1號開始，除政府要承包場地活動或球會喺半佬降咗級之外，其它除廣州恆大淘寶之外嘅組織喺連續廿年內，都唔畀喺天河搞商業演出。
結果嗰晚比賽結束之後嘅深夜，東風日產官方發咗份維權聲明而震驚咗成個中國大陸嘅足壇同業壇。雖然恆大官方喺球會打緊世俱盃時改返用「東風日產 啟辰 T70」嘅波衫廣告，但佢單官司匿都冇得匿。同年12月3號，中國中央電視台公佈咗2015年度CCTV體壇風雲人物團隊評選，雖然主教練史高拉利入選咗外籍教練名單，但球會就因為呢件事而冇入選。
球會喺漫長嘅2015賽季結束之後，由於大多數球員同球會簽訂嘅合同馬上期滿，球會得知呢件事之後先馬上同郜林、曾誠、鄭智、黃博文、馮瀟霆、鄭龍同劉健，及于漢超8位球員續約，直到佢哋退嗮役為止，而艾傑臣、李帥同趙旭日相繼轉嗮會，分別去到滬津一帶踢波。
亞足收到2015年亞冠決賽後半輪時，廣州恆大淘寶主場因偷拍對手訓練、主場未向亞足聯申報慶典，及波衫廣告夾硬換成恆大人壽而鬧上「失信嘅冠軍」關係，結果喺2016年2月24號嘅亞冠第一輪對浦項制鐵嘅比賽唔畀波迷入場睇波。
2016年6月，原先教練馬車路列比同球會簽約，話呢個賽季結束後會接班史高拉利而執教。但係到咗同年10月22號，由於中國國家隊要解決高洪波走咗之後冇教練嘅空缺，加上球會話要打好國家隊而畀咗國家隊做教練。
教練史高拉利亦繼列比後成功攞齊中國足球所有頂級聯賽嘅三個獎盃，亦繼2012年後，第二次創造咗中超球會前所未有嘅一年內一次過攞齊嗮中國足協屬下三個頂級獎盃嘅紀錄。史高拉利亦成為第一位一年內一次過攞齊中國足球所有頂級聯賽嘅三個獎盃嘅教練。
2017年6月25號，原先效力緊球會嘅金亨鎰受《限外援令》影響而未出過場，最後因合同期滿而正式離隊。球會原計劃諗住留返保連奴喺隊入面幫球會爭賽季凈低嗰三冠，但同年8月初巴塞隆拿足球會出咗超過4000萬歐羅嘅違約金買走咗保連奴。
喺賽季初期，受到中國大陸嘅限高價外援令同加多23歲以下啲青年上場訓練影響，球會喺冬季嗌返簡拿華奴返嚟教，轉會窗凈喺引援咗好多中國大陸嘅波手，外援凈喺天津權健隊引咗尼曼尼亞·古德利入嚟。雖然亞冠主場對武里南同作客對大阪櫻花都和波，令教練嘅執教質量同波手嘅踢波質量懷疑受到質疑，但係2018年2月26號喺上海虹口足球場舉辦嘅2018年中國足球協會超級盃嘅比賽順利攞咗冠軍返嚟，實現咗超級盃三連冠。
呢次冠軍亦超過咗上海申花同大連實德而成為中國足協屬下攞超級盃冠軍次數最多嘅球會。攞咗超級盃冠軍之後，受到世界盃嘅密集賽程影響，令聯賽開局唔好，但喺亞冠保住咗小組不敗戰績而殺入16強。不過同年5月未贏過波，唔單止亞冠16強出局，聯賽名次都跌到落第五。
後嚟喺世界盃期間嘅休賽期，球會嗌離開咗賽季一年嘅保連奴返嚟。同時效力咗半個賽季嘅古德利亦離隊。雖然話成績已經上返到三甲範圍，本嚟媒體同波迷以為佢會最後攞冠軍，但隨住俾上海上港隊主客場雙殺之後，同年11月7號嘅比賽都未開波就直接宣告攞咗賽季亞軍，無緣八連冠。
2018賽季結束之後，球會進行大換血處理。其中高拉特最先被換走，買咗塔利斯卡返嚟。而中國大陸球員亦有幾個都走埋，反而入咗一批新嘅1995年之後出世啲球員。賽季開始時提出咗要攞中超同亞冠兩冠嘅目標。賽季結束之後，雖然攞咗中超冠軍返嚟，但係另外三個攞唔到。
2020年，由於武漢肺炎喺1月底開始大爆發，加上賽季一度延遲，好多波手冇晒狀態，亞冠小組賽費事半佬感染新冠而揀打完小組賽後返嚟算數。賽季結束後，因武漢肺炎全球持續大流行，往返中國大陸嘅國際航班都減少咗好多，所以好多冇中國大陸國籍身份嘅外援都入唔到境。
之前廣州隊嘅主場喺越秀山。但1998～2000年，由於越秀山體育場搞大裝修而改用東較場。2005中甲後半段，根據日之泉嘅贊助協議而搬到天河體育中心。1999年甲B期間用過英東體育場，2009年中超期間用過廣州大學城中心區體育場做主場。
2010年因廣州辦亞運會，越秀山體育場而進行改造，廣州隊大部分嘅主場搬到佛山世紀蓮體育中心同增城體育場，直到亞運開幕前1個月先至返到越秀山。但亞運閉幕之後，由於嗰時越秀山體育場俾亞足聯話唔夠辦亞冠盃標準而搬到天河體育中心。
2013年12月20號，廣州恆大喺世俱盃同拜仁隊踢嘅4強比賽結束之後，廣州恆大足球會董事長劉永灼俾足球行政人員路明尼加邀請，重喺酒店傾咗大概2個鐘。最後喺青訓、一線球員轉會同商業贊助達成合作協議。而簽字儀式喺2015年7月23號正式舉行。
但係喺廣州富力成立咗之後，呢首隊歌究竟係歸邊隊就出咗問題。作詞人黃毅成喺2012年嘅其中一次採訪講到呢首歌嘅詞曲版權既唔係廣州恆大，又唔係廣州富力，佢凈係屬於球迷，球迷聯盟可以喺任何非商業用途上用呢首歌，即係話名呢首歌唔係作為任何一支FC廣州嘅隊歌。
淘寶網，簡稱淘寶，係中國大陸最受歡迎嘅網上購物平臺，亦係阿里屬下嘅網站。2003年5月10號由馬雲一手創辦，總部喺浙江杭州餘杭區文一西路969號西溪園區入面。佢主要同中國大陸、香港、澳門、臺灣同埋國外華人社區搞購物業務。
蔡崇信，台裔加拿大人，喺中華民國臺灣臺北市出世，之後移民美國，擁有中華民國同加拿大雙重國籍、亦有香港永久性居民資格。祖籍浙江省湖州市南潯區雙林鎮。佢家族來自上海律師世家，本身擁有紐約州律師資格，而家係阿里巴巴集團董事局副主席同埋美國NBA布魯克林籃網老闆。
蔡崇信嘅阿爺蔡六乘來自上海市，因為中華民國政府喺國共內戰中戰敗，1949年隨國民黨遷居臺灣後，喺臺北市做執業律師。阿爸蔡中曾喺上海長大，1948年移居台灣，1953年去美國耶魯大學讀書，1957年獲耶魯大學法學博士學位，喺臺灣亦擔任律師。
1964年1月1號，蔡崇信喺臺北市出生，曾就讀臺北私立復興小學、中學，13歲時，移民至美國。喺耶魯大學取得經濟學士與法學博士學位。1990年，自耶魯大學法學院畢業後，進入華爾街嘅商務律師事務所「蘇利文與克倫威爾」，擔任稅務律師。
2022年4月14號，美國運動界權威媒體ESPN發表調查報導，指蔡崇信一方面喺美國高喊社會正義，另一方面支持中國政府嘅專制獨裁政策，為中國侵害人權揾藉口。內容引述多名熟悉NBA運作嘅知情人士、美國政府前國安官員、中國問題專家同研究機構，批評佢係美國體壇同商業界向中國政府低頭嘅代表人物 。
報導又揭露，NBA火箭隊總經理莫雷曾經公開發文聲援香港反送中運動，之後唔止一個NBA球隊老闆都知情並透露，蔡崇信施壓NBA炒咗莫雷以討好中國。因為《港版國安法》被逼流亡英國嘅香港民主人士羅冠聰直接批評蔡崇信係「中共代言人」。
清華大學前身係1911年用美國退返嘅庚子賠款搞嘅「清華學堂」，1912年民國成立後改叫「清華學校」，1928年北伐後改叫「國立清華大學」，1948年因北平畀解放軍攻佔，原校長同部份師生去咗臺灣復校，中共政府就接管咗，用「清華大學」個名繼續搞。
校園民歌係台灣喺1970年代發展出來嘅流行音樂風格。1970年代之前，西洋流行音樂係台灣後生仔女鍾意嘅音樂主流。1972年嗰時，當時美國總統理察·尼克遜訪問中華人民共和國同1979年中美斷交後，激發咗國內年青人面對自我文化覺醒，因而觸發台灣青年學子唔再唱西洋音樂，轉向「用自己的語言，創作自己的歌曲」嘅想法，並叫出「唱自己的歌」嘅口號，稱之為「民歌運動」，造就咗校園民歌嘅誕生。
1975年，楊弦同胡德夫喺台北中山堂演唱以余光中嘅《鄉愁四韻》等現代詩譜曲嘅作品，視為台灣現代民歌發展開端。1976年，喺淡江大學嘅場民歌演唱會上，音樂人李雙澤喺台上拋走可樂樽，攞起結他開始唱起台灣民謠「補破網」同愛國歌曲「國父紀念歌」，史稱「淡江事件」。
隨後李雙澤創作咗「少年中國」同「美麗島」，改寫自蔣勳嘅「少年中國」揭開校園民歌序幕嘅變點，亦正式喺全國校園捲起一陣民歌運動，成為臺灣流行歌曲嘅文藝復興。當時有名嘅民歌手有陳明韶、包美聖、黃大城、趙樹海、李建復、齊豫、葉佳修、王海玲、王夢麟、蘇來、楊祖珺等人。
除咗校園演唱之外，廣播人陶曉清亦係台灣民歌發展嘅重要推手。佢開放自己嘅節目，畀年輕嘅音樂創作者有個發表嘅平台。1977年，陶女士邀請朱介英、吳統雄、吳楚楚、楊祖珺、韓正皓、胡德夫、陳屏 、楊弦 等八位民歌手錄咗唱片《我們的歌》，大大帶動咗校園民歌風潮。
初期有洪小喬、李雙澤、葉佳修、蘇來、李建復、黃大城 、劉藍溪、邰肇玫、包美聖、施碧梧、金智娟、齊豫、陳明韶、趙樹海等歌手同後期嘅潘越雲、鄭怡、孟庭葦、芝麻龍眼、沈雁、江玲、林慧萍、鄭麗絲 、費玉清、潘安邦、劉文正、林佳蓉、黃韻玲、許景淳、施孝榮、王夢麟 、銀霞、王海玲 、木吉他合唱團、南方二重唱等。
1970年代後期，台灣社會運動風起雲湧，人心鼓動，喺侯德建、羅大佑、李泰祥嘅介入，民歌運動有咗嘅質改進，同初期嘅淳樸無瑕多咗人文關懷同社會責任。嗰時好多嘅歌詞係知名作家嘅詩，好似三毛、余光中 、席慕容 、蔣勳等人嘅作品，而隨住侯德建、羅大佑、李泰祥、李壽全嘅作品流傳，民歌運動達到頂峰。
社會氛圍轉變係校園民歌運動沒落嘅主要因素。1980年代末期起，隨著政治上嘅開放黨禁、解嚴同本土化運動興起，臺灣嘅大學同知識界氣氛轉向批判中國文化霸權、爭論鄉土文學同中華文化異同，「校園民歌」中隱藏嘅中國風格同單純清新嘅文學氣息，同新興嘅回歸臺灣本土草根文化嘅號召有所歧異。
此趨勢使「校園民歌」嘅經濟同社會環境開始改變，唱片業者以獲利為導向，美歐影音產品大舉進入臺灣，「校園民歌」單薄嘅技術水平同樸素嘅內容變得難以同時代及市場趨勢相搭配，各唱片公司以大資本嘅商業行銷手法包裝流行歌手傾銷市場。
1982年金韻獎停辦，海山唱片結束營業，預示咗校園民歌運動沒落嘅命運。1990年代以後，以林強、陳明章、陳昇等人為代表嘅臺灣新歌謠曾一度喺市場佔有一席之地。但未久即被高度商業化嘅日本偶像生產模式潮流所淹沒。
基於前述政治、社會原因同個人嘅生涯規劃，校園民歌運動嘅主要人物、歌手畢業後出國深造、服兵役造成咗人才斷層，音樂風格後繼無人。若干知名民歌手如侯德健、齊豫 、羅大佑 等轉赴香港同大陸發展，少數歌手同作者投入新的嘅商業化音樂同綜藝事業，擔任主持 、選秀評審嘅工作。
多數人則完全終止創作同演出，轉入廣播界、宗教媒體，甚至移民海外而銷聲匿跡，臺灣「校園民歌」運動的時代遂全面結束。時至今日，「校園民歌」成為臺灣1960年代到1970年代初期出生人士懷舊嘅象徵，並留存喺KTV同懷舊嘅中低價音像製品市場中。
唔同於臺灣因政治氛圍改變，產生本土化嘅音樂潮流，喺東南亞各國如新加坡、馬來西亞、印尼等華人聚居地，臺灣嘅「校園民歌」仍受到歡迎。「校園民歌」同部份演唱者喺1980年代中後加入中國大陸市場，對其華語歌曲的發展也留下深刻影響。
如李泰祥 作曲、女作家三毛寫詞、齊豫 演唱嘅《橄欖樹》亦掀起咗對臺灣嘅「校園民歌熱」，同時也帶動香港「城市民歌」嘅興起，成為咗粵語流行音樂嘅一個重要支派。除此之外，中視2009年八點檔連續劇光陰的故事、閃亮的日子裡亦使用校園民歌作為配樂。
2015年適逢臺灣民歌四十年，李建復擔任「民歌40」演唱會嘅召集人、導演馬宜中 、「驚喜合唱」以民歌係主題選擇喺見證臺灣 成長交通史嘅臺鐵板橋站再次快閃演出，除咗喺現場令許多遊客叫好，同時喺網路上也引起廣大迴響。
你那好冷的小手、小秘密、風告訴我、如果、動不動就說愛我、神話、偶然、木棉道、拜訪春天、小茉莉、忘了我是誰、阿美阿美、離開你走近你、風中的早晨、生命中的陽光、歡顏、走在雨中、陽光和小雨、守著陽光守著你、天天天藍、忘了我是誰、讀你、恰似你的溫柔、野百合也有春天、夢的衣裳、請擁抱我、第一支舞、我深愛過、夜玫瑰、想你、春風
室內樂演奏廳係有國際水準嘅演奏廳，而呢個廳嘅牆度裝咗一條有多種模式調節嘅幕簾同29部吸音轉體，重有演奏台、音控室、放映室、休息廳等設施，由於呢個廳係通過電腦來調節室內嘅聲學性質，所以佢唔單止可以用喺室內嚟搞室內樂、重奏、獨奏、獨唱外，重可以辦單、雙、三人舞演出、獨幕劇表演等好多種唔同樣嘅演出以及音樂講座、播電影呢啲噉嘅嘢。
星海音樂廳嘅音樂錄音室係華南地區第一間、亦係目前爲止唯一一間48聲軌道嘅數字錄音室。佢有分期分軌錄音嘅強吸聲錄音棚，可以針對演奏廳入面嘅自然混響聲場、來錄低聲樂或器樂嘅現場實況，入面重有DVW四訊道數位現場錄影系統同埋數位非線性嘅電視編輯系統，可以喺現場度整DVD同埋VCD、CD。
為咗滿足世界級嘅交響樂團同演奏家嘅表演，星海音樂廳重配置咗兩部喺德國出嘅Steinway鋼琴、兩部奧地利出嘅Bosendorfer鋼琴、一部日本出嘅Yamaha鋼琴、以及美國出嘅一部馬蓮巴琴、一部豎琴同一套定音鼓。
嗰個館係喺蘇聯援助下，喺1954年9月10號完工。嗰個館嘅建設歷時1年，中國廿幾個援建省、1萬幾名工人、6千幾個中國人民解放軍戰士參加咗建設。毛澤東親筆題寫咗館名「蘇聯展覽館」。1958年，根據周恩來嘅意見，「蘇聯展覽館」改名做「北京展覽館」。
嗰個館建成後嘅首個展覽係蘇聯領導人赫魯曉夫訪華時嘅1954年10月2號舉辦嘅「蘇聯經濟及文化建設成就展覽會」，展出咗蘇聯帶來嘅11500幾件商品。隨後，嗰個展覽館相繼舉辦「捷克斯洛伐克十年社會主義建設成就展覽會」、「日本商品展覽會」。
喺1953至1954年嘅建設施工中，要將幾噸重嘅紅五角星吊上離地面103米嘅空中，並安放到塔尖上。豐台橋梁廠一班老師傅提議採用滑輪滾杠嘅土法吊裝。蘇聯專家起初反對，後來同意嘗試，最終吊裝成功。1976年唐山大地震，塔尖紅星受損，此後重新安裝過一粒紅星，比原先嘅輕，為內裝128盞燈嘅不銹鋼框架，重750公斤，直徑2.
1954年10月，莫斯科餐廳建成。當時，餐廳門口站有軍區部隊調來嘅警衛，廚房請蘇聯大廚燒製俄羅斯宮廷菜，餐具器皿都係銀質，用餐時播放《莫斯科郊外的晚上》、《喀秋莎》、《紅莓花兒開》等樂曲，同埋柴可夫斯基嘅《六月船歌》、《悲愴》等古典音樂。
文化大革命期間，北京嘅各軍區大院嘅子弟為莫斯科餐廳起咗「老莫」呢個花名。姜文嘅電影《陽光燦爛的日子》入面，馬小軍、劉憶苦等等大院子弟喺莫斯科餐廳入面聚眾傾計，喺精神空虛嘅歲月入面，呢啲熱血青年喺「老莫」回味往日時光，尋求精神慰藉。
1995年出版嘅一本畫冊嘅序言入面，有畫家黃永玉寫嘅《大家張伯駒先生印象》，寫到1982年黃永玉帶老婆去莫斯科餐廳食飯，「忽見伯駒先生蹣跚而來，孤寂索漠，坐於小偏桌旁。餐至，紅菜湯一盆，面包果醬，小碟黃油兩小塊，先生緩慢從容，品味紅菜湯畢，小心自口袋取出小毛巾一方，將抹上果醬及黃油之四片面包細心裹就，提小包自人叢緩緩隱去……」呢個係因為張伯駒嘅妻子潘素病咗，呢個小方巾包裹嘅面包係拎返屋企畀潘素食嘅。
體育館佔地面積係240000平方米，其中有差唔多80000平方米係用咗嚟做體育館建設用地，有60000平方米係用咗嚟做體育公園，重有80000平方米同埋20000平方米嘅地係分別做咗運動員村同埋市政規劃道路嘅。
1900年，佢喺波爾塔瓦洛赫維察猶太人屋企出世。1910年跟住屋企人搬到哈爾科夫。1919年，佢喺哈爾科夫音樂學院嘅小提琴班畢業，跟過Semyon Bogatyrev學作曲。之後喺哈爾科夫做音樂活動。
歌詞翻譯並改編自愛爾蘭詩人威廉·巴特勒·葉芝詩作《When You Are Old》。2012年8月，趙照出咗《當你老了》單曲音樂錄像。2014年，趙照帶咗《當你老了》上中國中央電視台《中國好歌曲》。
羅文喺1987年尾開始開拓台灣市場，1988年8月被請做台視10月開播嘅《八月桂花香》演唱主題曲，並沿用《塵緣》嘅樂曲。筆名係娃娃嘅陳玉貞睇完《八月桂花香》嘅劇情大鋼後填詞，用咗淺白嘅文言。隻歌收錄喺羅文嗰年年尾出嘅國語唱碟《塵緣》。
吳秀波，中國大陸電視劇男演員，喺北京出世，喺中央戲劇學院表演系畢業。主要電視劇作品有《趙氏孤兒案》、《黎明之前》、《請你原諒我》、《心術》、《道可道》、《兄弟門》、《離婚律師》等。攞過中國電視金鷹獎最佳表演藝術男演員同最受觀眾喜愛男演員、華鼎獎最佳男主角、上海電視節最具人氣男演員等獎項。
1988年，喺中央戲劇學院表演系畢業。1995年辭咗中國鐵路文工團話劇團嘅工作，簽約唱片公司做歌手。之後改行投身商海。生意輸咗後，做過演員、經紀人、音樂編輯、電視劇監製。2002年重新開始演員工作。2015年，為湖南衛視《我是歌手》第三季總決賽第一輪李健嘅幫唱嘉賓。
向雪懷，原名陳劍和，係香港粵語流行曲填詞人。佢做過香港作曲家及作詞家協會理事、香港音樂出版人協會理事同埋香港作曲家及作詞家協會副主席。佢依家係全球華語金曲獎有限公司董事長、國際華語音樂聯盟主席同粵港澳大灣區音樂藝術聯盟聯席主席。
喺1970年代中期，佢透過學校聯校旅行活動而識嘅初戀女朋友阿雪忽然疏遠讀緊中四嘅向雪懷，佢走到佢喺深水埗汝州街住所樓下由日頭到夜深淋雨等緊，望住窗門，但都係冇勇氣敲門。因為後嚟知道佢被老豆老母迫嫁去美國去畀喺大陸嘅兄弟可以申請出國。
佢之後就用咗筆名「向雪懷」將第一次試到愛情嘅經歷寫做〈雨絲‧情愁〉，表達嚮往對阿雪嘅懷抱嘅意思，希望分手後有一日對方可以聽到佢嘅深情。呢個筆名由佢讀中學嗰陣已經用緊，有唔少填過嘅歌名被電影導演用咗做電影名，例如「午夜麗人」。
郭頌，佢係遼寧瀋陽人，中華人民共和國男高音歌唱家。佢做過黑龍江歌舞劇院名譽院長、中國文聯第四屆委員、中國音樂家協會第三同第四屆理事、中國音樂家協會黑龍江省分會副主席、第三屆全國人大代表，第五、六同七屆黑龍江省人大常委會委員。
隻歌嘅歌詞有一度地方原本係「兒子」，後尾許飛改做「女兒」，因為咁樣佢可以以女性嘅角度嚟表達呢隻歌。填詞人董玉方係跟住自己老豆嘅日記嚟寫呢隻歌，皆因佢老豆喺2011年開始患上腦梗，要用好多時間嚟照顧佢。
《Gabriel's Oboe》係1986年電影《戰火浮生》嘅主題曲。呢個主題曲由意大利作曲家Ennio Morricone寫，被其他藝人重新編曲同表演過幾次，例如有馬友友、Holly Gornik同Brynjar Hoff等藝人。
呢隻歌係講緊一個好平凡同真實嘅都市生活困境，而又引起咗好多喺都市打拼嘅青年共鳴。佢哋日日加班到半夜，放工搭十點半嘅地鐵嗰陣唔再好似日頭嗰陣地鐵坐爆嗮，而係有位坐。坐緊地鐵嘅人都好攰，而呢個正正係生活嘅縮影。
關於呢隻歌嘅創作背景，劉錦澤喺一次採訪入面講過佢希望喺夜深人靜嘅時候，有咁樣嘅歌喺某個人嘅耳度諗返去，咁你覺得難受咗後可以釋放到，當你遇到挫折嘅時候，可能會有種力量，其實你聽完後好傷心令你喊，喊完第二日你都係一樣過日子，你會將之前啲嘢忘記佢，佢希望畀到大家力量。
許鏡清1942年喺山東龍口出世，1943年跟住隨阿爸阿媽喺黑龍江省七台河市勃利縣定居。1961年8月考入哈爾濱藝術學院作曲專業，1965年畢業後，佢被分配到北京農業電影制片廠做作曲，係農業科教紀錄電影創作音樂。
1980年後，佢為故事片《丹心譜》、《紅象》、《九月》、《良宵血案》、《OK大肚羅漢》、《就要嫁給你》等8部電影作曲。佢重為《女人不是月亮》、《宋慶齡和她的姐妹們》、《半邊樓》、《弘一法師》、《情債》、《七品欽差劉羅鍋》、《汽車城》等電視劇創作主題歌。
1983年冬天，付林、程琳同埋一個音像公司嘅出版商揾到作曲家許鏡清，商議為程琳錄制一盒磁帶，請北京農業電影制片廠嘅作曲家許鏡清編配伴奏。嗰個磁帶原來設計係10首歌，後來認為歌曲唔夠，佢又寫咗包括《采榆錢》合共嘅3首歌。
」以呢次討論批判會為根據，寫咗一份向上邊嘅報告，又根據嗰個報告對付林、程琳、許鏡清3人作出要「批評、教育」嘅批示，作為文件下發。16歲嘅程琳因為年齡細，受到海政歌舞團團內當眾警告處分，據講海政歌舞團宣布處分決定後，程琳穿著哢哢響嘅皮鞋昂首步出會場。
儘管100幾部影視劇配樂、作品被廣為傳唱，版權費嘅收取就好困難。喺2008年，大約獲得8000蚊。許鏡清希望搞一場個人作品音樂會，由於資金問題好難實現。喺2014年7月，吉林衛視播出咗許鏡清作品音樂會。
遲重瑞係中國男演員，喺上海戲劇學院畢業。因出演《西遊記》入面嘅唐僧令觀眾熟知。1990年同當時嘅中國女首富陳麗華結婚，退出演藝圈。而家係中國電視劇藝術家協會會員，澳門歌演藝聯會顧問，北京海外聯誼會理事，北京僑資企業協會理事，中國紫檀博物館副館長，香港富華家具企業有限公司董事兼總經理。
許常德，台灣流行歌曲作詞人。喺世新大學編採科畢業。參與作詞嘅歌曲包括范曉萱《健康歌》、許茹芸《如果雲知道》等歌曲。做過大無限國際娛樂有限公司總經理、吾耳族娛樂事業股份有限公司企劃統籌、上華唱片主管、歌萊美唱片總經理、宇宙國際音樂副總經理、太空人音樂製作負責人。
武滿徹1930年喺東京出世，一個月後隨家人移居中國大連，之後又返日本。細個時因為被徵兵而冇接受完整教育，佢喺軍中對西方古典音樂開始發生興趣。日本戰敗後佢為美軍工作，呢個又令佢有機會聽到古典音樂。佢幾乎冇接受過正規嘅音樂教育，而幾乎全靠自學作曲。
20世紀50年代末，作曲家斯特拉文斯基訪問日本，當時NHK電台揀咗一啲日本作品播放畀佢聽，工作人員由於失誤，將原本唔喺計劃之內嘅武滿徹嘅弦樂《安魂曲》播咗出嚟，斯特拉文斯基聽到之後堅持要聽嗮成隻曲，並認為呢個係一首傑出嘅作品，重請武滿徹一齊去食嘢。
武滿徹嘅音樂受到多方面影響，例如具體音樂同電子音樂，德彪西同梅西安嘅風格，爵士樂，同埋音色音樂等，佢都深受日本傳統音樂嘅影響，有啲作品用咗民族樂器。佢嘅作品基本上都係慢速度嘅，充滿東方哲學嘅韻味。佢嘅創作以器樂曲為主，管弦樂作品效果相當獨特，亦有一啲作品涉及到電子音樂嘅技術，同時佢都作咗好多電影配樂，著名嘅包括黑澤明嘅《亂》。
呢張唱碟1999年1月喺中國大陸地區發行。2001年7月，喺台灣發行CD+VCD版，其中作為主打歌嘅《那些花兒》被重新編曲同重新演唱，並補拍咗全新嘅MV。2003年11月中國大陸重新發行「珍藏版」，CD喺原台灣版嘅基礎上加咗《九月》同《火車開往冬天》兩隻歌。
呢張唱碟收錄咗11隻歌。呢張唱碟馬條喺1999年嗰陣就做好咗，佢嗰陣同唱片公司因為某啲原因而擱置發行。而唱碟名原本係叫《傻女孩》，喺2012年發行嗰陣就改叫《高手 馬條1999年的聲音》，「馬條1999年的聲音」就呼應返佢呢張唱碟喺1999年做完就未出嘅情況。
金曲獎最佳華語專輯獎係依家金曲獎流行音樂類頒發項目。1990年第2屆設立「最佳專輯獎」，2005年第16屆起跟語言劃分做國語、台語、客語同埋原住民語4項專輯獎。嗰個獎項幾經改名，最終喺2007年第18屆改名做「最佳國語專輯獎」並用到依家。
獲獎嘅專輯係每年度國語專輯入面金曲獎所認為嘅巔峰之作，喺音樂性、突破性、完整性同精緻性上都有成就。2017年第28屆起除咗保留按語言劃分嘅4項專輯獎之外另增設「年度專輯獎」，嗰個獎項類似2005年第16屆之前唔理語言嘅「最佳演唱專輯獎」，受理不拘語言嘅各類演唱專輯。
喺後5首，「再見螢火蟲」行歌德風搖滾，「笑忘書」係鋼琴搭配弦樂嘅抒情歌，都係固定班底C.Y. Kong寫嘅。郭偉亮第一次為王菲寫歌，「如果你是假的」。潘協慶第二次合作，寫咗「你喜歡不如我喜歡」。固定班底Adrian Chan寫咗「不愛我的我不愛」。
衞詩嚮日本2009年2月24日凌晨1點同歌手關楚耀一齊嚮東京澀谷區道玄坂，俾當地警察搜到藏大麻，根據日本《大麻取締法》俾人拉咗。關楚耀自認有大麻，而衞詩就唔認罪 fnn相關新聞報導。結果，關楚耀可以走得，而衞詩重俾人查到收埋十包四仔白粉，所以唔走得。
海鳴威係英皇星藝嘅男歌手。佢響中國廣東省廣州市出世，籍貫係中國嘅廣東省。2000年得到「新偶像」歌唱比賽總冠軍。2002年得到「全國街舞大賽」冠軍。2005年曾經做過張學友嘅音樂劇《雪狼湖》嘅特邀藝員，一人分演7個角色。
曲婉婷6歲嘅時候就已經開始學鋼琴，16歲到加拿大留學。2005年嘗試創作寫歌，2009年同加拿大Nettwerk Music公司簽約做歌手。曲婉婷嘅音樂作品多數係英文歌曲為主，其中有少部分嘅中文歌曲。
2012年，曲婉婷加入咗環球音樂之後，開始喺香港宣傳個人單曲作品，而且收錄到電影《春嬌與志明》嘅原聲大碟。2013年，曲婉婷成為溫哥華旅遊大使同埋卑詩省旅遊局嘅年度代言人，同年年初響中國中央電視台春節聯歡晚會上演出。
2011 嚴爵 · 2012 井柏然 · 2013 陳芳語 · 2014 Fuying & Sam · 2015 楊永聰 · 2016 吳汶芳 · 2017 鼓鼓 · 2018 J.Sheon · 2019 毛不易 ·
2011 倪安東 · 2012 李佳薇 · 2013 吉克隽逸 · 2014 劉思涵 · 2015 周興哲 · 2016 閻奕格 · 2017 劉明湘 · 2018 陳梓童 · 2019 貓速公路 ·
自2005年超級女聲好紅後，湖南衛視就計劃喺2006年重新舉辦超級男聲。但由於2005年超級女聲喺全國造成廣泛關注，而導致廣電總局施壓限制等種種原因，2006年只係舉辦咗超級女聲而冇超級男聲。2007年，超級男聲改名做快樂男聲，並同之前嘅超級女聲同超級男聲都有一啲變化。
據湖南衛視方面介紹，2013年快男將繼續由湖南衛視同天娛傳媒一齊主辦，節目將喺「五一」小長假期間正式拉開序幕，長沙唱區就係首個唱區率先啟動海選報名工作。快樂男聲今年嘅賽事將繼續保有之前嘅分賽區報名競選模式輻射全國，網絡唱區、綠色報名通道等將繼續沿用，海外報名同時啟動。
全碟作詞、作曲都係由趙雷一手包辦。呢張專輯嘅《再見北京》揮別咗佢過去嘅自己。專輯都用咗好多特別嘅音效，例如屋企嘅舊電視、微信嘅語音條，甚至有電磁爐嘅提示聲等等，趙雷想講音樂來源喺生活，亦都詮釋緊生活。
1997年，為于安平教授嘅學生，喺中央音樂學院電腦音樂製作畢業。2004年，佢加入鮑家街43號樂隊做鍵盤手。2017年，為湖南衛視《歌手2017》趙雷演唱嘅《成都》編曲。2020年8月9號，參與唱吧音樂直播。
陳汝佳，係中國大陸男歌手同演員。佢喺廣東廣州出世，少年時期做過合唱團成員，高中畢業後正式做流行音樂演唱嘅工作。1988年，佢攞到第三屆全國青年歌手電視大獎賽業餘組通俗唱法一等獎，同年開始出唱碟，亦有參與影視劇拍攝。
1964年2月1號，陳汝佳喺廣東廣州出書。佢由細就鍾意唱歌，先後入咗廣州市荔灣區少年之家合唱團同埋廣州市少年宮合唱團。1982年，陳汝佳高中畢業，跟住當地嘅一間輕音樂團去歌舞廳演唱。一年後開始跑場，主要係唱香港流行曲。
1987年，陳汝佳跟住鳳凰藝術團去咗歐洲去商演。同年，佢喺第一屆新園杯國語歌曲大獎賽中攞到金獎。1988年1月，參加首屆神州龍鳳歌匯大賽，攞到「最受歡迎歌星」獎。5月14號，攞到第三屆全國青年歌手電視大獎賽業餘組通俗唱法一等獎。
2000年1月，陳汝佳參加CCTV《同一首歌》「相聚2000大型歌會」。5月，佢做咗宋祖英「好日子大型文藝晚會」特邀嘉賓，先後參加湖南衛視綜藝節目《快樂大本營》同埋《同一首歌》「二十世紀廣東經典原創金曲演唱會」。
6月，佢喺「許建強《晚秋》作品演唱會」同楊鈺瑩、陳明同台。佢同陳妃平一齊唱歌《愛本無罪》喺嗰年第四季度被廣泛關注。2001年1月，陳汝佳攞到廣東廣播新歌榜「全場最佳演繹歌手獎」、「最佳網上男歌手」等四個獎。
9月，參加《同一首歌》「走進常州大型演唱會」。2002年，參與《同一首歌》廣州番禺同北京大興場演出。同年7月，佢同欣祺一齊唱歌《愛的路上有你》入選音樂先鋒榜季選金曲。12月，佢喺「廣東原創音樂百名歌手演唱會」壓軸登場。
2004年1月12號，陳汝佳因心肌梗塞喺屋企過世，終年39歲。而根據佢屋企人透露，嗰日咁啱係香港女歌手梅艷芳出殯，而佢係梅艷芳嘅擁躉所以情緒激動，講完一句唔清嘅嘢就暈咗。雖然醫生去咗現場搶救，但都救唔返。
陳汝佳過世後，華語音樂傳媒大獎同廣東流行音樂學會喺2005年4月29號一齊搞咗「陳汝佳紀念專輯首發式暨歌壇生涯紀念演唱會」，出咗《陳汝佳紀念珍藏專輯》，並請咗魏雪漫、李達成等廣東樂壇歌手上台唱佢嘅作品。
李海鷹用咗30分鐘就寫嗮呢隻歌嘅詞同曲。李海鷹寫呢隻歌係因為佢祖籍係中山人，而嗰陣電視音樂藝術片《大地情語》製片組請佢寫插曲，片入面嘅阿嬌同船嘅形象係蜑家人嘅形象，所以佢寫咗呢隻歌嚟描寫珠江三角洲有幾咁靚。
《G.E.M.》係香港歌手鄧紫棋出嘅第一隻音樂專輯，呢隻EP喺2008年10月15號由蜂鳥音樂同豐華唱片發行。第一隻歌《等一個他》原曲係瑞典女歌手Amy Diamond嘅《One of the Ones》，而且係雷頌德、Lupo Groinig同Johnny Yim監製。
至於歌手嘅表現也理想，歌藝紮實，聲線具力量，極有吸引力。國語歌《回憶的沙漏》動人悅耳，同門師姐庭竹寫嘅歌詞亦有打動受眾嘅力量，多個景物成功烘托出傷感嘅氛圍，而歌手亦成功將情緒放大。《睡公主》曲風同詞曲亦不算突出，依舊屬動聽，淨係少咗啲新鮮感，對G.
《G.E.M.》喺2008年10月中出咗三個禮拜後，首推嘅5000隻細碟存貨清嗮，佢嘅唱片公司蜂鳥音樂宣佈要另行加印。去到2009年1月初，鄧紫棋攞到各大頒獎禮嘅新人獎後，佢第一版細碟更全城斷市，市面同埋網上同樣出現炒賣情況，而《等一個他》、《Where Did U Go》、《睡公主》、《回憶的沙漏》嘅派台版CD亦都開始響拍賣網站上高價出售。
2009年1月尾，《G.E.M.》第二版推出。由於附送遊戲光碟嘅版本只限量發售1000隻，加上有樂迷誤以為喺農曆新年假後加推嘅普通版冇包MV下載，喺推出第一日即刻賣嗮，蜂鳥音樂即時再加印3000張都供不應求，市面同網上再次出現高價炒賣第二版細碟嘅情況。
之後唱片公司第二次加印，並喺2月5號上市。由於樂迷反應持續熱烈，市場流通量唔夠300張，蜂鳥音樂決定2月尾再補貨5000張推出市面，去到3月8號，鄧紫棋搞咗《G.E.M. Get Everyone Moving》簽名會，宣佈細碟加印到第三版同有金唱片銷量。
Taylor Swift 近年開始活躍喺政治參與，但喺佢嘅事業早期嗰陣，一直好少公開表達自己嘅政治立場。喺2018年美國中期選舉入面，先第一次正式表達自己將會投票俾嘅對象，希望可以藉自己嘅影響力呼籲啲年輕人去投票。
之後佢喺自己首歌《You Need To Calm Down》入面表達對LGBTQ社群嘅關注。Taylor Swift喺2020年10月7號美國副總統候選人辯論前夕出post，表態支持民主黨拜登做總統。
中文Hip hop又稱中國嘻哈、中國說唱，係中國音樂入面嘅一類。呢種音樂風格最早係出自1984年嘅《Beat Street》電影，佢通過大使館工作人員或者係外國生意人同埋佢哋嘅屋企人以錄影帶嘅方式輸入中國。
《泡沫》係香港歌手鄧紫棋喺2012年10月14號出嘅歌。隻歌收錄喺佢第三張大碟《Xposed》。自從鄧紫棋喺《我是歌手2》第一場競演入面唱咗呢隻歌後，即刻喺中國大陸爆紅，喺大陸音樂串流媒體蝦米音樂嘅串流量已超過1億次，而喺YouTube上有超過一千五萬百次點擊率。
《光年之外》係香港歌手鄧紫棋喺2016年12月30號發行嘅單曲。由蜂鳥音樂以數碼下載形式推出，隻歌係美國電影《太空潛航者》中國區嘅主題曲。隻歌嘅官方音樂影片喺2017年收睇人數突破一億次，係首位香港藝人攞到呢個結果。
影片入面剪輯咗電影嘅部分片段同鄧紫棋喺星艦阿瓦隆號演唱。喺影片入面，鄧紫棋喺阿瓦隆號演唱，之後穿插珍妮花羅倫絲同基斯柏特喺電影入面嘅畫面，包括兩人一齊跳舞、玩遊戲、看電影等片段，而後嚟休眠艙發生故障。
由2010年起，每年一度舉行嘅網上歌唱比賽「Brand New Star」，吸引唔少本地、東南亞嘅青年歌手同唱作人參加，每年度嘅冠軍有機會簽約該公司成為旗下歌手。2010年同2011年度嘅冠軍得主分別係Robynn Yip同Jude Tsang。
國際唱片業協會，係一個由唱片業界嘅人組成嘅國際組織，總部喺瑞士蘇黎世，秘書處喺英國倫敦，主要任務包括保護歌嘅版權。國際唱片業協會喺1933年意大利成立，1974年改用依家個名。依家代表住75個國家夾埋1450個成員。
《蘋果動新聞》內容多數圍繞時事，當有新聞涉及到傷人、殺人、家暴同風化案，都好大機會被「動新聞化」，原意係方便讀者了解事件嘅來龍去脈，但動畫描寫犯罪過程有時會太過寫實，所以喺新聞中立方面受到非議。喺台灣，《動新聞》更受到不同界別嘅社會團體抨擊，例如家暴案同風化案動畫化嘅事件重演，可能會對受害者造成「二次傷害」，台灣《蘋果》更因為咁而被台北市政府罰過幾次錢，當時《動新聞》嘅爭議更影響到壹電視嘅電視廣播牌照申請，當地傳媒人同觀眾主要係擔心《動新聞》嘅風格會被照搬到《壹新聞》。
apm係香港觀塘一間大型商場，喺觀塘道創紀之城五期入邊。隔籬有觀塘站同埋裕民坊。佢嘅範圍除咗喺創紀之城五期之外，又包埋港貿中心大堂嗰一層。發展商係新鴻基地產，喺2004年12月試業，2005年7月17號正式開幕。
apm所在嘅創紀之城第五期同埋創紀之城一、二、三、六期，同埋計劃緊嘅七期，合稱新鴻基嘅觀塘道王國。apm入面，有一座7層高嘅商場，有食肆、衫鋪、化妝品鋪同埋一間戲院。地庫重有全港首間獨立經營嘅吉之島超級市場。
apm呢個名代表商場無論朝早定係下晝都歡迎顧客幫襯。而實際上，apm入面有好多通宵開放嘅鋪頭。佢係區內最大嘅購物商場，延長嘅開放時間能夠切合當地人嘅需要，更不時有外國人同內地人士過來。普通鋪頭夜晚十二點收工，餐廳、酒樓就兩點收檔。
微博又叫微網誌、微博客，係一種允許用戶及時更新簡短文本並且可以公開發佈嘅博客形式。佢允許任何人閱讀或者只可以有用戶選擇嘅群組閱讀。隨著微博嘅發展，微博訊息可以通過短訊SMS、即時訊息軟體、電子郵件、網頁。
Pownce 整合了微博客加上檔案分享和事件邀請的功能，由 Digg 的創始人 Kevin Rose 和另外三位開發者共同發展。RAKAWA.NET提供文件並告知使用者每日的成就，基於這個問題點─你今天達成了什麼呢?
QQ音樂係騰訊公司喺中國大陸地區推出嘅一個音樂平台，包括QQ音樂播放器同音樂庫。QQ音樂係中國大陸最大嘅網絡音樂平台，係中國大陸互聯網領域領先嘅正版數碼音樂服務提供商，向廣大用戶提供方便流暢嘅網上音樂同豐富多彩嘅音樂社區服務。
新浪微博係由中國大陸網絡公司新浪推出嘅類似Twitter同Facebook嘅混合體，佢佔咗中國微博用戶總量嘅57%，同埋中國微博活動總量嘅87%，係中國訪問量最大嘅網站之一 。佢係由新浪公司喺2009年8月推出嘅，而家已經超過1.
新浪微博採用咗同新浪博客一樣嘅推廣策略，即係邀請明星同名人加入開設微博，並對佢哋進行實名認證，認證後嘅用戶喺用戶名後邊會加一個紅色字母「V」，以區別普通用戶同埋微博達人，同時亦可以避免冒充名人微博嘅行為，但係微博功能同普通用戶係一樣嘅。
2011年3月8日，科技博客「36氪」發現，新浪微博iPhone版客戶端的「郵件分享給好友」功能可能導致帳號被盜用。該功能將以郵件的方式發送微博內容給好友，內含了指向用戶的帶@鏈接。點擊訪問該鏈接後點擊界面上“我的首頁”的鏈接後，可進入該用戶的帳號。
2011年6月28日，有微博用戶收到了XSS漏洞攻擊，收到該攻擊影響的用戶會被自動地向粉絲發送「郭美美事件的一些未註意到的細節」、「建黨大業穿幫鏡頭」等比較流行的時事私信或微博引誘用戶點擊鏈接，相互「感染」，並自動關註一位用戶名為hellosamy的微博用戶，受影響用戶接近33000個。
新浪微博於2009年8月14日開始內測。9月25日，新浪微博正式添加了@功能以及私信功能，此外還提供“評論”和“轉發”功能，供用戶交流。2009年11月3日，Sina App Engine Alpha版上線，可通過API用第三方軟件或插件發布信息。
2010年12月1日10時20分，新浪微博出現不能訪問的故障，有部分用戶出現“用戶不存在”的現象，微博系統要求填寫個人資料，並強制退出。新浪微博的訪問於當日14時30分恢復正常，官方解釋事件是由於新浪微博用戶量和每日的微博發布量的激增所致的。
2011年4月7日起，新浪微博正式啟用新域名weibo.com和weibo.cn，同時啟用新版logo。原域名使用不受影響，現有的WAP域名t.sina.cn將自動跳轉到weibo.cn。有分析認為，新浪微博可能獨立分拆上市。
2011年5月25日，新浪微博新增兩種圖片水印，在原來右下角網址的基礎上，又增加了微博圖標和昵稱。用戶只有以weibo.com的域名登錄，才可以在個性設置中更改水印的數量和位置，目前只有超過一定像素的JPEG格式的圖片會加水印。
2011年8月31日，新浪微博宣布公測新版面，加入微相冊、好友聊天和微博精選功能，同時改進私信等功能。新版面由兩欄改為三欄，用戶可以自由切換版面，但是界面不變。用戶在10月18日前如需升級的話則需要邀請碼。
新浪微博與Twitter一樣實行認證制度，對名人、企業、機構等進行認證。當一個用戶通過認證後，其微博用戶名後將會加上紅色“V”的圖示，企業、機構、組織則顯示藍色的“V”，其微博主頁上也會出現“新浪認證”的圖示和說明。
The Amazing Race深圳衛視版係深圳衛視喺佢當地嘅The Amazing Race版節目嘅第二季比賽，有6個唔同關係嘅雙人隊比賽。2015年6月2號到2015年8月16號拍，真正播出時間係2015年7月10號到2015年9月25號。
張芸京喺2007年參加由臺灣台視主辦嘅歌唱選秀節目《超級偶像》第一季，並獲得冠軍，之後喺2009年由金牌大風發行第一張個人專輯《破天荒》，正式成為發片歌手。2010年12月4號喺香港STAR HALL首度舉辦個人售票音樂會－「張芸京正不正初回音樂會」。
2012年9月22號發行第三張個人專輯《小女孩》，喺同年12月23號舉辦張芸京我陪你亞洲巡迴演唱會台北站。2012年12月唔再同金牌大風唱片公司續約，自組個人音樂工作室。2016年9月6號，張芸京喺台北發布第4張個人專輯《失敗的高歌》。
呢次疫情由初頭顯露嗰陣開始，中共北京當局就一路壓制著啲資訊，未即時發佈衛生預警同向公眾披露資訊，世衛組織亦同樣咁反應遲緩，導致疫情逐步失控蔓延全球。而中國大陸當局仲堅持大力宣傳「源頭不可知論」，仲急著吹捧中共中央嘅防疫抗疫工作，未曾探究疫情點解由到中國大陸擴散去冚世界。
環球經濟深受疫情嘅打擊，各地嘅社文活動都唔同程度陷入停擺，尤其係國際之間嘅交流差唔多冚唪唥停晒。環球唔少評論人士都質疑由於中國嘅管治體制專登審查、隱瞞啲資訊，導致到疫情急速擴散。2020年12月3號美聯社發表嘅調查報導，就指出由早前嘅一份報告度發現「中國嘅高層領導人延誤咗向公眾同世界衛生組織發出預警」，而夾埋報導曝光嘅初期測試度嘅大型腐敗問題，話係比較全面咁彙總咗中國初始階段所犯嘅錯誤，指出就係咁而導致病毒經由武漢傳去全世界。
據美國莊鶴堅斯大學統計，截至2023年3月10號，全球有超過676,609,955人確診感染，其中超過6,881,955人死亡。而根據世界衛生組織，截至2021年8月14號，全世界有220個國家同地區有確診個案，總數超過2.
多個國家同地區為咗遏制疫情嘅擴散，陸續頒佈咗限制民眾戶外活動嘅指令，據統計包括有6億人需遵守由政府頒佈嘅「居家令」，全球有35個國家同地區接近10億人口需要留喺屋入邊。聯合國秘書長古特雷斯喺4月頭日話，呢次疫情大流行係「自二戰以來最嚴重嘅全球危機」，擔憂可能會喺全球各地引發衝突。
2020年1月中旬開始，中國大陸以外嘅泰國、日本、南韓、臺灣、美國、澳門同香港、意大利、伊朗、德國都相繼出現確診感染個案。世界衛生組織喺1月23號開過緊急會後認為，武漢新型冠狀病毒疫情未需要即時列做國際公共衛生緊急事件。
1月30號舉行嘅第二次緊急會議後，正式承認疫情構成國際關注公共衛生緊急事件。3月11號，世衛正式承認疫情構成全球大流行。3月16號，中國大陸以外嘅個案總數已經超越咗中國大陸。3月27號。美國同意大利嘅個案總數已經超越咗中國大陸。
由於等到咗當局確定公佈疫情實情嗰陣，適逢春運，武漢一帶嘅城市圈疫情防控形勢嚴峻，湖北境內地區疫情存有隱憂。武漢市防疫指揮部門喺1月23號凌晨發公告，宣布當日上晝10點起全市陸空公共交通停運，公路未即時宣告封鎖，但開始實施人員嚴控，致武漢周邊高速路癱瘓。
而鄰接武漢嘅黃岡亦跟著官方通報，自1月23號午夜起關閉離境通道，而黃岡市區啲戲院、網吧同戶內公共文化、旅遊同埋娛樂場都要關閉，黃州區中心市場亦要休市。 黐著黃岡嘅鄂州市嘅政府網頁亦宣布咗，全市鐵路車站通道喺23號11點4個字起關閉。
黃岡、鄂州，喺武漢東部不足100公里，同武漢有密切人員來往，亦係通向附近廣大鄉村地區嘅必經路。多城市整體實施咗「檢疫隔離」，喺中國大陸防疫史睇係罕見嘅。仙桃市、赤壁市、枝江市陸續宣佈相應交通停運，枝江市亦取消埋啲集會、聚餐活動，嚴控紅白喜事活動。
依照同《緊急狀態法》有相似效力嘅《中華人民共和國戒嚴法》，同埋《中華人民共和國突發事件應對法》，無論宣佈戒嚴抑或緊急狀態，都係應由中央政府宣布嘅。事實嘅防疫進入咗緊急狀態，都係由地方政府各自發布嘅命令，法理同法律程序等都有所爭議。
而1月26日晚嘅湖北省政府新聞發佈會度，武漢市市長周先旺透露，相信封城前有500幾萬人離開咗武漢，剩咗900萬留喺武漢。各地地方政府大多強制驅趕逗留屬地嘅湖北人士，又採取粗暴執法，唔少喺疫區內嘅難民係流離失所，武漢市長周先旺接受訪問嗰陣，對喺外武漢人士狀況同權益未有顯示關注，亦放任各地政府嘅具爭議應對手法。